Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Ezt követõen a 2006. február 16-án kihirdetett, az Európai Unióról szóló Szerzõdés K.3. cikkén alapuló, az Európai Rendõrségi Hivatal létrehozásáról szóló, 1995. július 26-án kelt Egyezmény (Europol Egyezmény) és Jegyzõkönyveinek kihirdetésérõl, valamint a Rendõrségrõl szóló 1994. évi XXXIV. törvény módosításáról szóló 2006. évi XIV. törvény hatályon kívül helyezte a NEBEK adatvédelmi felelõsére vonatkozó rendelkezéseket, s az adatvédelmi biztost jelölte meg az Europol Egyezmény 23. cikke szerinti önálló nemzeti adatvédelmi felügyelõ hatóságként, valamint a
Paragraph Index: 221

(1)(b)]. A munkavállalók hozzájárulásának önkéntessége azonban egzisztenciális kiszolgáltatottságuk miatt megkérdõjelezhetõ. Azon esetek száma pedig, amikor a BCR-eket az Avtv. 9. § (1)(b) pont alapján lehet alkalmazni, eléggé korlátozott. Ezért célszerû lenne, ha a Munka Törvénykönyve (MT) lehetõséget adna arra, hogy a munkavállalók személyes adatainak vállalatcsoporton belüli továbbítása lehetséges legyen kötelezõ belsõ szabályzatok alapján, akár Unión kívüli államok viszonylatában is, ezzel szélesebb körben lehetõvé téve a BCR-ek alkalmazását. Ennek érdekében a közelmúltban kezdeményeztem a szociális és munkaügyi miniszternél, hogy tegye meg a szükséges lépéseket az MT. következõ módosításánál. A Munkacsoport által kezdeményezett tagállami vizsgálatok 2006-ban a 29-es cikkely Adatvédelmi Munkacsoportjának megbízásából sor került egy átfogó vizsgálatra, mely a magán egészségbiztosítók adatkezelését vizsgálta. Magyarországon jelenleg az egészségügyi ellátásokat – az OEP-en keresztül – közvetlenül az állami költségvetésbõl finanszírozzák, de hozzáteszem, hogy az egészségügyi és finanszírozási rendszer napjainkban zajló átalakulása miatt a jövõben a magánbiztosítók is nagyobb szerephez juthatnak. A vizsgálat során több biztosítótársaságot megkerestünk azzal, hogy töltsék ki az egységes kérdõívet (például milyen tájékoztatást adnak ügyfeleiknek az adatkezelésre vonatkozóan, milyen egészségügyi adatokat kezelnek, mi az adatkezelés jogalapja stb.), majd a válaszokat kiértékeltük. Mivel a nemzetközi vizsgálat eredményeinek feldolgozására még nem került sor, errõl valószínûleg a jövõ évi Beszámolóban tudunk csak bõvebben hírt adni. Szintén a 29-es Munkacsoport megbízásából a magyar Adatvédelmi Biztos Irodája vállalta az elõkészítés szerepét a „Levéltári és tudományos kutatás adatvédelmi összefüggései” témakörben. A német, olasz, litván, szlovák, cseh, román, norvég és francia hozzászólásokat felhasználva elkészült egy 15 oldalas szakértõi anyag, mely az általános levéltárak és a diktatúrák összeomlását követõen a titkosszolgálati eszközökkel összegyûjtött anyagokat õrzõ speciális levéltárak helyzetét elemzi, és több konkrét javaslatot is megfogalmaz (például az állampolgársághoz kötött joggyakorlás korlátjának feloldása, válogatott listák tisztességtelen, politikai célból történõ nyilvánosságra hozatala elleni szigorúbb fellépés stb.). Az eddigi munkát a Munkacsoport 57. ülésén röviden bemutattuk, és felkérést kaptunk a téma további „gondozására”. Az Európai Adatvédelmi Biztosok Tavaszi Konferenciája Az Európai Adatvédelmi Biztosok Tavaszi Konferenciája az Európai Unió tagállamai adatvédelmi felügyelõ hatóságainak egyik legfontosabb éves találkozója. Az elsõ ilyen konferenciát 1991-ben Hágában rendezték meg. Az 1993-ban Párizsban szervezett konferenciát követõen született döntés arról, hogy minden évben tavasszal rendezzék meg az Európai Adatvédelmi Biztosok Tavaszi Konferenciáját. Minden egyes konferenciát az adatvédelem különbözõ európai kérdéseinek szentelnek, így különösen az adatvédelmi irányelv rendelkezései érvényesítésének és az országok saját megfigyeléseinek, tapasztalatainak. A tárgyalási témák között szerepelnek a rendõrséggel folytatott együttmûködés céljából történõ adatkezelések, valamint a bíróságokkal büntetõjogi vagy polgári jogi esetekben történõ együttmûködés kérdései is.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes